Et vidne så mandag morgen omkring klokken 7.10 to biler få knust forruderne på Ditlev Bergs Vej i Aalborg. Ifølge vidnet stod nogle unge mænd ved bilerne, hvor der blev råbt op, og de endte med at få knust forruderne og stak efterfølgende af. Vagtchef ved Nordjyllands Politi Karsten Højrup Kristensen oplyser mandag formiddag, at man endnu ikke kender årsagen til episoden. - Vi har snakket med den ene forurettede (bilejer, red.), som ikke umiddelbart kan give en forklaring på, hvorfor det skete. Jeg tænker lidt, det er noget internt, fortæller Karsten Højrup Kristensen. Nordjyllands Politi har optaget rapport, efterforsker sagen som hærværk og vil gerne snakke med eventuelle vidner, der kan have set eller hørt noget i forbindelse med sagen. Nordjyllands Politi kan kontaktes på telefon 114.

Opsummering:
Mandag morgen fik to biler knust forruderne på Ditlev Bergs Vej i Aalborg af en gruppe mænd. De forsvandt inden politiets ankomst, og man kender derfor endnu ikke motivet.